Dalam episod lepas peradaban manusia yang berkemungkinan besar
akan menang anugerah,
saya kongsikan cara nenek moyang kita jalani kesedaran spiritual yang mendadak
seperti Mak Cik Carol saya.
Mereka temui guru yang menarik untuk diikuti seperti Mak Cik Carol.
Namun, mereka bukan macam dia, yang tinggalkan suami….
untuk tinggal di ladang di Wales bersama lapan wanita lagi,
dalam keadaan yang saya tak boleh cerita lebih-lebih
kerana ia disiasat Polis Wales Utara.
Dunia kita berubah selamanya
sebagai pesanan keagamaan tentang toleransi dan kemaafan
memberi ilham kepada manusia untuk berjuang selama beratus tahun.
Namun dunia perlu meluaskan mindanya
kemudian musnah oleh kuasa lebih besar yang berbeza.
Manusia hampir mengalami kelahiran semula
dengan adanya Zaman Pembaharuan,
di planet yang sama kita tinggal hari ini,
batuan angkasa yang berkilauan yang bernama bumi.
EPISOD TIGA: ZAMAN RENAISSANCE TIDAK AKAN DISIARKAN
Pada tahun 1440,
bukan sekarang, tetapi tahun 1440 dahulu,
satu ciptaan akan mencetuskan cahaya
dengan pelbagai kemungkinan.
Beberapa abad yang lalu, orang China mencipta cetakan,
namun tiada sesiapa di Eropah peduli
sehinggalah media cetak dicipta lagi
oleh orang Jerman bernama Johannes Steve Gutenberg.
Media Gutenberg merupakan yang pertama dalam sejarah,
kecuali sejarah China.
Adakah media cetak mengubah apa-apa kepentingannya?
Jika Gutenberg tak mencipta cetakan….
AHLI SEJARAH CETAKAN
yang bermaksud idea itu boleh disampaikan ke seluruh dunia,
budaya kita takkan berkembang dengan cara yang sama sekarang.
Jadi dia telah banyak mengembangkan dunia moden hari ini.
Jadi itu idea kepentingan awak?
Buku pertama yang dicetak oleh media Gutenberg ialah Bible.
Selain daripada menyebarkan kata-kata Tuhan,
ia juga menyebarkan ilmu ahli sains, ahli falsafah,
dan akhirnya Dan Brown.
DAN BROWN KOD DA VINCI
Menulis buku baru memerlukan masa yang lama.
Jadi untuk beri tugas kepada media mereka,
mereka kembali ke masa lalu
dalam mencari bahan lama untuk ditulis semula.
Begitulah falsafah Yunani purba
tiba-tiba kembali gemilang dan mengagumkan manusia.
Pada ketika itu, ramai hidup orang suram dan tidak menyeronokkan
seperti Pak Cik Martin saya.
Hobi mereka hanyalah membuat kerja berat,
mati kerana wabak atau diseksa.
Setahu mereka, beginilah kehidupan.
Bagi mereka, apabila didedahkan dengan falsafah Yunani purba
tak membosankan seperti sekarang, tetapi pengalaman yang membuka minda
yang ubah cara pandangan mereka terhadap diri.
Seperti kawan saya, Paul, yang makan brownie ketamin
dan ingat dia boleh berhubung secara telepati
dengan haiwan yang dia lihat di televisyen.
Walaupun Paul akhirnya dikurung demi keselamatannya sendiri,
nenek moyang kita memutuskan untuk mengubah dunia.
Inilah Florence.
Orang Itali menggelarnya Firenze untuk halang pelancong daripada mencarinya.
Namun ia memang Florence
sebab kami dah periksa berkali-kali di peta Britain.
Florence mungkin kelihatan seperti kucar-kacir,
namun pada abad ke-15, ia menjadi pusat
artistik yang tidak pernah berlaku dan fenomena budaya.
Apa itu "Renais' sauce"?
Adakah itu sos tomato abad ke-16?
Renaissance berasal daripada bahasa Perancis.
Renaissance. "Naissance" ialah "kelahiran".
Jadi ia ditafsirkan sebagai kelahiran semula.
Jadi ia bukan sejenis perasa?
- Setahu saya, bukan. - Okey.
Sos apa yang mereka guna ketika itu?
Jadi ini bidang sejarah yang saya kurang arif,
iaitu sejarah sos.
Jadi awak bukan pakar sos?
Saya bukan pakar sos yang berpengaruh.
Kita kena mula semula seluruh temu bual ini.
Ketika zaman Pembaharuan,
Florence menghasilkan artis yang pertama kalinya dalam sejarah
cukup cekap untuk menghasilkan lukisan yang berbaloi dilihat.
Salah satu tukang lukis yang cekap ialah Botticelli.
Jadi ini lukisan apa?
Jadi ini lukisan Alessandro Botticelli bernama Kelahiran Venus.
Ini salah satu lukisan terhebat pada Zaman Pembaharuan.
PENGARAH, V&A EAST
Jadi kita boleh tahu beginilah kelahiran Venus?
Ia menggambarkan watak mitos,
jadi ia mengandungi metafora.
- Jadi beginilah dewi…. - Ya.
….muncul menjadi manusia, bukannya dilahirkan.
Lehernya sangat jenjang.
Adakah Venus separuh zirafah atau dia tak pandai lukis leher?
Lehernya….
menunjukkan tanda kecantikan, dan pelukis boleh panjangkan lagi leher….
Saya nampak kesilapan di sini. Tengok.
Lelaki ini tiupkan angin dan rambut Venus menggerbang.
Tapi lihat pokok di sebelah kanan.
Langsung tak bergerak. Tiada angin.
Saya rasa lukisan orang-orang ini telah disunting.
Semuanya palsu.
Artis terkenal yang lain menghasilkan lukisan 3D atau arca,
contoh paling terkenal ialah lelaki tak berpakaian ini
yang dikenali sebagai David Michelangelo.
Jika anda dapat lihat bahagian sulitnya,
anda akan perasan perincian yang mengagumkan
di seluruh badan Michelangelo.
Ia ada anak mata macam Furby.
Ototnya sangat terperinci.
Lihatlah perutnya.
Ia membuktikan gim tak beguna sebab dulu tiada gim,
tapi lihatlah betapa tegap badannya.
Kemudian urat yang nampak nyata di belakang tangannya,
dengan jarinya berlumuran darah.
Walaupun dengan semua perincian ini,
pemeriksaan segera pada belakang badannya mendedahkan dia tiada anus.
Ia satu kekurangan yang tidak difahami.
Mungkin pemahat arca itu malu
atau model itu perlu balik awal pada hari itu atau memang tiada anus.
Kita tak tahu.
Pakar Zaman Pembaharuan yang tak dapat dipertikaikan
ialah manusia bernama Leonardo da Vinci.
Ini Lelaki Vitruvian.
Ia sejenis lukisan oleh Leonardo pada tahun 1490.
PAKAR DAN CENDEKIAWAN LEONARDO DA VINCI
Ini untuk apa?
Apa kegunaannya?
Kegunaannya ialah Leonardo mahu tahu
cara melukis perkadaran badan manusia.
Saja nak tahu, awak boleh lihat ini juga?
Saya tak bayangkannya?
Ada tak versi dia pakai seluar dalam?
Tidak….
Dia fikir tak apa, bukan?
Ia agak biadab, bukan?
Taklah.
Sebab kecantikan….
Kecantikan badan manusia….
Lihat bahagian sulitnya. Tak cantik pun.
Lihatlah.
Leonardo juga mengisi banyak buku nota
dengan lukisan ciptaan yang lebih maju pada zaman mereka.
Apa itu?
Ini mesin terbang.
Ia seperti helikopter.
Nampak tak meyakinkan.
Macam kawan saya, Paul, cipta mesin injak untuk haiwan bela tunangnya, ular.
Lukisan untuk itu lebih meyakinkan daripada yang ini.
Dia pula tengah berkhayal.
Namun, prototaipnya buat kepala ular itu putus.
Ya.
Penamat teruk untuk parti hari jadi yang saya hadiri.
Ciptaannya memang hebat,
tetapi yang paling utama ialah lukisannya.
Ini Mona Lisa,
lukisan sebenar yang wujud di dunia kita dan dinding ini.
Watak Mona Lisa yang membingungkan buat orang tertarik.
Kita tak dapat baca mindanya macam semua wanita.
Dengan melihat saja dan menimbulkan banyak persoalan.
Siapa dia? Apa yang dia senyumkan?
Adakah dia tengah tahan belon di kelangkangnya?
Kalau betul, warna apa?
Dia ada teman lelaki? Siapa namanya?
Apa ada di kelangkangnya dan macam mana nak tahu?
Jawapannya, tak boleh.
Sebab itulah orang asyik datang setiap tahun
untuk melihat dia dan tertanya-tanya.
Kemudian berhenti tertanya dan balik.
Walaupun nampak elok,
karya da Vinci menunjukkan kepakaran teknik yang pertama ketika itu
seperti dinyatakan di sini.
Sebelum Zaman Pembaharuan,
lukisan orang lain bersifat 2D.
Itu kerana artis tiada perspektif.
Macam kawan saya, Paul, yang tumbuk seorang pelayan TGI Fridays
kerana terjatuhkan pai banofeenya.
Lihatlah lukisan Jesus dari abad ke-14 ini
yang sedang minum petang.
Dimensinya semua salah.
Biliknya sempit jadi ia nampak seperti ia berlaku
dalam penutup kotak kadbod.
Jesus dua kali ganda lebih besar daripada yang lain
jadi nampak macam dia menikmati makan malam dengan budak sekolah.
Bukan rupa yang bagus.
Apa itu? Mangkuk atau kerang?
Ini hasil pertukangan yang teruk.
Sangat memalukan.
Tak patut ada di muzium.
Namun berbeza dengan Vinci yang hasilkan semula lukisan sama.
Dia tahu perspektif melihat sesuatu.
Lihatlah sudut dinding Santapan Terakhir ini,
dan meja di sana.
Anda hampir rasa anda boleh merangkak ke dalamnya dan khianati Jesus.
Perspektif itu satu langkah besar untuk seni manusia,
setara dengan keluaran Crash Bandicoot berabad tahun kemudian.
Tak syak lagi Zaman Pembaharian agak penting untuk peradaban.
Ia sepenting untuk pakar menentukannya.
Yang mana lebih penting dari segi budaya,
Zaman Pembaharuan atau "Single Ladies" nyanyian Beyoncé?
Kedua-duanya ada zaman sendiri.
Dua-dua ada masa sendiri.
Saya juga agak minat Beyoncé.
Namun Zaman Pembaharuan membentuk semula keseluruhan budaya.
Apa-apa saja Beyoncé lakukan,
saya rasa dia tiada matlamat itu.
Jadi tugas beberapa orang putih itu
untuk kalahkan Beyoncé?
Itu maksud awak? Depan kamera?
Zaman Pembaharuan mungkin telah mengembangkan minda,
namun tanpa program seperti ini untuk mendidik mereka,
orang masih jahil tentang planet yang mereka duduki.
Kalau tanya orang desa zaman pertengahan tentang Amerika, mesti mereka bingung.
Atau lebih teruk, tentang wabak.
Kerana bagi mereka, peta dunia kelihatan begini,
peta negara serabut yang mereka temui setakat ini,
semuanya padat dengan Amerika entah di mana.
Namun seorang lelaki mengubah semua itu.
Kelasi dan detektif Itali, Christopher Columbo.
Columbo ingat jika dia berlayar ke hujung peta,
dia akan muncul di sebelah lagi seperti Pacman.
Ia mungkin jalan pintas ke India,
dan ia akan tinggalkan hantu yang mengekorinya.
Ia satu risiko besar.
Jika betul tanggapan Columbo, dia akan jadi jutawan.
Jika dia salah, dia akan jadi bahan ketawa,
tapi yang dah mati.
Dia boleh hidup dengan itu dan sebab itulah dia belayar.
Columbu gagal mencari India,
namun kapalnya berhenti di Dunia Baru, Planet Bumi bahagian dua,
iaitu Amerika.
Sebelum itu, ramai yang mengikuti jejak langkahnya.
Ini Plymouth.
Sekumpulan penziarah berkumpul di sini pada tahun 1620 untuk kehidupan baik,
yang mana tak mengejutkan kerana macam saya kata, ini Plymouth.
Penziarah itu masuk ke dalam bot mereka,
Starship Mayflower,
dan dengan beraninya berlayar merentasi Lautan Atlantik ini
untuk tiba di sebelah sana, tetapi masih di Plymouth.
Mesti mereka kecewa.
Mujurlah, rupa-rupanya bukan Plymouth ini yang mereka tinggalkan.
Pada mulanya, penjajah Eropah rasa sukar untuk hidup di Dunia Baru.
Mujurlah, ada orang Asli Amerika ajar mereka tanam jagung
dan memancing.
Sebagai pertukaran, penjajah itu kenalkan penyakit cacar kepada orang Asli Amerika.
Peneroka tak pernah lupa jasa orang Asli Amerika pada mereka,
walaupun mereka abaikannya apabila orang Asli Amerika dibunuh bertahun kemudian.
Sementara Dunia Baru mengalami perubahan mendadak,
kejayaan kontroversi melanda Dunia Lama.
Pada awal taun 1600-an, seorang ahli sains bergaya hodoh ini
akan mengubah perspektif manusia buat selamanya.
Namanya Galileo,
salah seorang figura sejarah yang menjadi sangat terkenal,
dan dikenali dengan satu nama,
seperti Churchill, Pepsi atau Garfield.
Nama penuh Galileo ialah Galileo Figao Magnifico, bukan?
Tak pastilah kalau itu betul. Saya tak tahu….
Itulah yang dikatakan dalam "Dominican Rhapsody".
Maksud awak, "Bohemian Rhapsody"?
Jadi siapa namanya?
Setahu saya, namanya Galileo Galilei.
- Galileo Galilei? - Ya.
Macam saya yang dipanggil Philomena Philomeni.
Sebenarnya, saya suka juga.
Galileo cipta teleskop yang sangat hebat,
sampai boleh nampak orang salin pakaian di Matahari.
Biar betul! Semuanya nampak besar!
Awak dah cuba tak? Hebat betul.
Macam mana awak buat?
Ada Galileo sebenar atau pelakon saja?
Yang sebenar sedang sibukkah?
Ilmu astronomi Galileo membawa kepada penemuan mengejutkan
sampai Paus pun memujinya.
Menurut Old Testament,
matahari mengelilingi bumi, bukannya sebaliknya.
Setakat yang gereja tahu,
Galileo menggelar Bible itu penipu.
Daripada melebih-lebih,
mereka jalani upacara Kristian dengan menuduh dia menyeleweng
dan mendapati dia bersalah dalam perbicaraan yang korup.
Galileo dihukum kurung di rumah sepanjang hayatnya
di planet yang dikelilingi matahari.
Gereja berpendapat matahari mengelilingi bumi,
namun Galileo berpendapat sebaliknya.
Awak menyebelahi siapa?
Pastinya pihak Galileo
seperti pendapat gereja zaman sekarang.
Mungkinkah kedua-duanya betul
yang matahari dan bumi saling mengelilingi?
Mesti semua orang puas hati.
Boleh tak kita setuju saja?
Kalaulah dia mencipta mesin keabadian,
bukannya teleskop tak berguna,
mesti Galileo masih hidup untuk lihat ideanya diterima.
Sayangnya, dia tak sebijak itu.
Seperti sains, dunia falsafah juga berkembang
disebabkan pemikir hebat seperti lelaki ini.
Siapakah Jim Des Cart?
Saya tak tahu Jim Des Cart….
PROFESOR FALSAFAH AGAMA
….tapi saya kenal René Descartes yang sering dikenali
sebagai pengasas falsafah moden.
Apa maksudnya dengan "Aku fikir, dan aku wujud"?
Maksud Descartes ialah kesedaran diri,
jiwa nurani
merupkan ciri-ciri definisi identiti manusia.
Sebenar. Kalau saya fikir yang saya wujud,
macam mana dengan orang lain?
Adakah mereka fikir mereka wujud?
Macam mana nak tahu fikiran mereka yang mereka wujud?
Atau saya cuma fikir mereka fikir yang mereka wujud,
namun sebenarnya, mereka tak nyata dan saya saja fikir mereka nyata?
Adakah awak fikir awak wujud sekarang?
Saya tak kata kewujudan saya
bergantung pada pemikiran saya,
tapi bukan itu kenyataan yang Descartes nak buat.
Bolehkah kita anggap kita orang lain?
Contoh, kalau saya fikir betul-betul
yang saya Eddie Murphy,
bolehkah saya jadi dia?
Kalau saya jadi dia, adakah dia akan jadi saya
atau dia akan menghilang?
Ada tak Des Carts bincang tentang hal ini?
Setahu saya, bukan itu topik yang Descartes bincangkan.
Kenapa tidak?
Descartes beri ilham kepada gerakan intelektual iaitu Zaman Pencerahan
ketika karangan elitis metroseksual yang disiarkan
yang mengembangkan horizon manusia dalam cara yang cemerlang
sehinggalah lagu tekno Belgium 1989 "Pump Up The Jam" dikeluarkan.
VIDEO INI BERDASARKAN RAWATAN 72 HALAMAN OLEH WILLIAM GOLDMAN,
PENULIS PEMENANG OSCAR UNTUK ALL THE PRESIDENT'S MEN
TECHNOTRONIC MENDAPAT NAMA DENGAN MENGGABUNGKAN PERKATAAN "TEKNO",
BERMAKSUD MUZIK TARIAN DAN "TRONIC" BERMAKSUD "TRONIK"
KELUARAN ASLI "PUMP UP THE JAM" DATANG DENGAN KUDA PERCUMA
PADA 7:16 PETANG, 28 DISEMBER 1879, JAMBATAN DUNDEE'S TAY RUNTUH
KETIKA KERETA API LALU. 60 PENUMPANG MAUT
Lelaki yang terperangkap dalam lukisan ini
ialah ahli falsafah Zaman Pencerahan, Jean-Jacques Rousseau,
nama orang Perancis sampai boleh dipanggil Pierre Baguette
tetapi tidak,
dan sebab itulah saya tak panggil begitu.
Rousseau menulis, "Manusia itu bebas, tetapi terkurung di mana-mana."
Dia impikan masyarakat baru
iaitu manusia menentukan takdir mereka sendiri.
Ia impian sama yang menarik penjajah
ke Dunia baru dengan bot.
Selepas tiba di Amerika untuk bina hidup berdasarkan kerja keras,
ramai penjajah mendapati yang mereka malas,
jadi mereka bawa orang dari Afrika dan suruh orang Afrika yang buat.
Anda mungkin rasa inilah orang
yang dimaksudkan Rousseau
apabila dia kata manusia perlu buang rantainya.
Malangnya, tidak.
Seperti manusia lain, dia jumpa jalan keluar yang bijak.
Dengan tidak menganggap hamba itu manusia, dia bebas untuk tak ambil peduli.
Rupa-rupanya, sekitar waktu itu,
penjajah mula berminat dengan kebebasan.
Malangnya,
mereka cuma berminat dengan kebebasan diri bukannya kebebasan hamba.
Tanah jajahan British diperintah oleh raja dan lukisan garis, George III.
Namun hubungan antara Inggeris Kuno dan Dunia Baru menjadi dingin.
Apa yang memulakan ketegangan antara orang British dan Amerika?
Adakah kerana kamu sebut "cookies" dan kami kata "biscuits"
dan kamu kata "sidewalk" dan kami kata "pavement"?
Sebab saya rasa dalam hubungan,
benda kecil begitulah yang lama-kelamaannya menjengkelkan.
Ia lebih teruk daripada itu.
Britain memutuskan mahu kenakan cukai kepada tanah jajahan
dan ini tak pernah berlaku.
Jadi ia cuma percanggahan tentang wang?
Keadaan itu sama macam saya dan bekas kekasih saya, Sean.
Apabila kami bungkus makanan atau "tapau", macam yang kamu kata,
kadangkala, dia selalu berkeras yang kami bayar separuh-separuh
tetapi dia mahu beli benda macam cucur bawang,
yang mana dia tahu saya tak suka.
Ia buat nafasnya berbau.
Jadi saya terpaksa bayar separuh. Bagi saya, itu tak adil.
Bagi awak macam mana?
Kalau ikutkan, tidak.
Tak. Itu pendapat profesor, Sean.
Akhirnya, di Boston pada tahun 1773,
sekumpulan penjajah rasa yang mereka dah muak.
Jadi apabila orang Boston marah dengan orang British,
mereka cuma adakan parti teh mewah
bukannya adakan pergaduhan macam orang British biasa?
Kenapa mesti ada watak si pengecut
di Amerika sehinggalah hari ini?
Saya rasa watak pengecut dalam hal itu
ialah mereka berpakaian sebagai orang Asli Amerika
dan tiada orang perkenalkan nama mereka.
Namun adakah awak sendiri mahu
masuk penjara sedangkan tak perlu pun?
Saya rasa bergantung pada kemudahannya.
Biadab tentang teh itu satu perkara,
tetapi perkara lebih teruk akan tiba.
Pada 1776, ketua 13 tanah jajahan
memutuskan mereka tak mahu lagi digelar orang "British",
tetapi orang Amerika.
Kumpulan besar orang putih ini dikenali sebagai Bapa Pengasas,
mendraf teks penamat yang paling terkenal dalam sejarah,
Pengisytiharan Kemerdekaan.
Semua orang di sini menjadi idola, sekiranya anda orang Amerika.
Kalau tidak, mereka bukan begitu.
Ia mencetuskan perang antara orang Amerika dan British.
Oleh sebab belum ada orang yang mencipta penyamaran,
tentera British ketika itu memakai kot merah terang
yang ribuan ditembak secara berterusan ketika nampak hebat.
Lukisan ini menggambarkan salah satu kejadian utama perang,
George Washington menyeberangi Sungai Delaware.
Seperti yang anda lihat, dia perlu berdiri sepanjang perjalanan
sebab dia tak tempah tempat duduk.
Dia tak terjatuh, tetapi juga tak membantu untuk mendayung
dan itu semestinya menjengkelkan.
Akhirnya, Washington menang,
menjadi presiden Amerika pertama,
satu-satunya peranan terhormat di dunia sehingga 2016.
Washington dan bapa pengasas yang lain menulis Perlembagaan,
satu buku pengajaran manual untuk negara baru mereka
yang mengandungi konsep politikal yang paling berpengaruh.
Saya ada baca yang Amerika bukan sekadar negara, tetapi sebuah idea.
Ia cuma sebuah negara, bukan?
Ia diasaskan atas sebuah idea,
jadi ia telah diaturkan….
sentiasa diatur dengan idea ia tanah kebebasan untuk semua orang.
Ya, tetapi makan sandwic juga satu idea.
Cat basikal warna biru, itu pun satu idea.
Buat begini….
Itu juga satu idea.
Amerika cuma satu tempat.
Revolusi Amerika mengejutkan satu dunia,
apatah lagi planet ini.
Ia sangat mengejutkan Perancis,
tempat orang biasa terpaksa mengemis dalam kekotoran
sementara orang kaya hidup mewah dan mencipta ropol.
Kemudian, Jacques sudah bosan dengan pemerintah mereka, Raja Lois XVI,
dan isterinya, Mary "and Toinette",
yang menikmati gaya hidup mewah
sementara orang miskin dipaksa bertahan dengan kek.
Akhirnya pada tahun 1789, ia berubah menjadi revolusi bebas.
Orang miskin menumbangkan raja dan cipta mesin
yang boleh menyingkirkan kerabat diraja selamanya.
Gilotin direka khas
sebagai cara paling berperikemanusiaan untuk memancung seseorang
di depan kerumunan penonton yang mengejek.
Letak saja kepala kerabat diraja di ruang memotong di sini,
kemudian bilah tajam di atas sana akan jatuh dan penggal kepala mereka
dan memisahkannya daripada leher dan badan.
Ketika itu, mereka mungkin fikir mereka dah terlepas,
tetapi rasa kemenangan itu singkat,
kerana selepas itu, mereka akan terlungkup dahulu
ke dalam bakul rotan yang kasar ini.
Jika anda lihat, tiada pelapik di sini.
Jadi, ia akan menyebabkan lebam teruk
atau mungkin konkusi.
Saya rasa lebih teruk.
Ia bole buat kepala anda terkeluar dari pedati
dan dibawa dekat dengan bangunan.
Walaupun begitu, gilotin mesti ada impak besar pada sesiapa
terutamanya Raja Louis.
Dengan kepalanya dipenggal, dia tak dapat membiak atau pakai mahkota
dan semestinya menganggur dalam apa-apa bidang kerja.
Mungkin sebab itu dia pilih untuk berundur daripada kehidupan awam
sejurus selepas ia berlaku.
Revolusi Perancis bukanlah pertama kali
ketika orang awam bangkit menentang elit dan mungkin bukan yang terakhir.
Banyak revolusi tentang orang miskin menumbangkan orang kaya.
Awak rasa jutawan seperti Elon Musk
patut risau kalau kena pancung?
FOCH PROFESOR KESUSASTERAAN PERANCIS
Saya rasa Revolusi Perancis pasti dah buat ramai orang
yang sangat berkuasa rasa risau tentang kewujudan mereka.
Saya rasa Elon Musk patut cipta mesin elektronik
yang memenggal kepalanya sendiri sebelum berlakunya mogok.
Awak lebih tahu tentang hal ini berbanding saya.
Saya teka saja. Ya.
Kemudian, Perancis kata lelaki kuat diperlukan untuk uruskan hal itu,
dan mereka jumpa seorang dalam bentuk Maharaja Napoleon.
Tiada kaitan dengan Penguin Maharaja seperti yang kita dah pastikan kali ini.
Napoleon banyak sertai perang di darat dan laut,
yang menyebabkan kos yang mahal untuk cipta semula
dokumentari sejarah untuk hari ini.
Dengan kesan bunyi untuk lukisan perang macam ini,
ia menggambarkan keadaannya,
namun masih ada bahan utama yang hilang.
Runut bunyi muzik klasik adalah satu-satunya
yang boleh buat perang Napoleon terasa nyata.
Lihat? Lebih baik.
Mujurlah, muzik klasik disempurnakan di semua tempat di Eropah
oleh komposer bernama Beethoven.
Betulkah ada kuda hidup dewasa sebenar yang berada dalam wajah Beethoven?
Maaf, salah susun ayat.
Maksud saya, betulkah Beethoven bagus dalam muzik?
Ya! Dia dianggap komposer terbaik….
KOMPOSER, PROFESOR MUZIK
….muzik klasik Barat.
Beethoven tulis lagu yang berbunyi
Apa maksud lirik itu?
Ia motif orkestra yang sangat kuat.
Ia cuma ulangan perkataan "dum".
Adakah itu kritikan untuk penontonnya atau itu bahasa Jerman?
Dengan simfoni muzik Beethoven, semuanya cuma instrumen.
Jadi langsung tiada perkataan dalam karya ini.
Tiada lirik? Macam mana kita nak tahu kandungannya
kalau tak ada lirik?
Ia langsung tak ada makna.
Walaupun menikmati kejayaan hebat dengan karyanya yang tiada guna,
Beethoven berdepan dengan cabaran peribadi terbesar dalam kariernya.
Adakah benar pada tahun terakhir kerjayanya,
Beethoven mati?
Dia pekak selama hampir sepanjang hayat.
- Setidaknya, separuh hayat. - Tak, mati.
- Mati? - Ya.
Tidak.
Penerbit ada tulis dalam nota.
Memang ada di sini.
- Biar saya lihat. - Dia….
"Pada akhir hayatnya, Beethoven meninggal."
Pekak.
P-E-K-A-K.
Memanglah dia pekak lepas dia mati,
tapi adakah dia pekak semasa masih hidup?
Ya, memang pekak.
- Ya, memang pekak. - Tapi tak mati?
- Dia tak mati…. - Dia tak mati.
- ketika dia masih hidup. - Taklah.
Macam mana dia tulis muzik sedangkan dia pekak?
Pada 26 Mac 1827,
Beethoven meninggal
dan kebijaksanaannya dianggap hilang selamanya.
Sehingga sekarang.
Pengkaji Silicon Valley telah cipta semula fikirannya
dan memasangnya ke dalam pembesar suara pintar,
B8-Hoven Smart Home Plus.
Mari lihat fungsinya.
B8-Hoven, cipta simfoni baru.
Was war das?
Cipta simfoni baru!
Di mana saya?
Apa? Buat saja kerja awak.
Mein Gott, gelapnya! Kenapa saya berbahasa Inggeris?
- Saya tak nampak kaki. - Begini….
mainkan saja senarai siar malam Jumaat saya.
Memainkan senarai siar malam Jumaat.
Kenapa saya buat ini?
Mein Gott im Himmel, bunuhlah saya.
Seperti yang kita dah lihat, dalam masa beratus tahun sahaja,
manusia telah menjalani
banyak siri budaya yang besar dan revolusi politik.
Seterusnya, saya akan tunjukkan revolusi yang lebih besar.
Revolusi Perindustrian dalam titisan peluh dan keringat,
pesawat, kereta api, kereta dan pesawat lagi.
Selama beberapa tahun, manusia cuba cipta kapal terbang.
Kenapa kita berminat sangat nak menguasai langit?
Tiada apa-apa di atas sana.
Bukan ada tempat duduk pun.
Terjemahan sari kata oleh Rasheeqa Bahida